**Tana Oy** on suomalainen kiinteän jätteen käsittelyratkaisuihin erikoistunut ympäristöteknologiayritys. 

Tanan tuotteita ovat jätteen tiivistämiseen tarkoitetut kaatopaikkajyrät (TANA H-Series), materiaalien kierrätykseen ja käsittelyyn suunnitellut mobiilit repijät (TANA Shark) sekä TANA kiekkoseula.  Tana Oy:n tuotteet tunnetaan mustakeltaisesta värityksestään. 

Tana Oy on kansainvälinen kasvuyritys, joka on kaatopaikkajyrien osalta johtavassa markkina-asemassa usealla mantereella. Suomessa TANA-kaatopaikkajyrillä on sataprosenttinen markkinaosuus. Suurin osa yrityksen tuotteista menee vientiin. Yrityksen myynti hoituu pääasiallisesti noin 30 jälleenmyyjäyrityksen kautta. Tanan tuotteita käytetään viidellä mantereella ja yli 50 maassa.

Historia ja omistus
-------------------

Yritykset juuret ulottuvat 1970-luvun alkuun, jolloin Matti Sinkkonen perusti kaatopaikkajyriä valmistavan Tana-Jyrä Oy Jyväskylään. Vuosien saatossa yrityksen nimi on ollut Kone-Jyrä Oy, Tanacorp Oy, kunnes uudet omistajat vuonna 2003 uudelleen nimesivät yrityksen Tana Oy:ksi. 

Kone-Jyrä Oy tunnetaan peruuntuneesta Irakin venekaupasta. Jyväskylän lähistöllä toimiva Kone-Jyrä Oy oli 1980-luvun lopulla valmistanut 16 veneen sarjan, jotka oli tarkoitus myydä Irakiin viranomaiskäyttöön. Persianlahden sodan vuoksi kauppa peruuntui ja osa veneistä päätyi meripelastusseurojen käyttöön. 

Tanan tytäryhtiö Tana Rental toimii Tanan koneiden maahantuojana sekä konevuokraajana.

Tana Oy:n nimi juontaa juurensa suomen kielen sanasta tanakka, joka tarkoittaa vankkaa, lujatekoista. Yhtiön kaatopaikkajyrät ovat myös synnyttäneet jätteiden käsittelyyn liittyvän verbin tanata, jolla kuvataan jätteiden murskaamista ja tiivistämistä.

Toimipisteet ja johtoryhmä
--------------------------

### Toimipisteet

Schaumanin Linna
Tana Oy on läpi historiansa toiminut Jyväskylän alueella. Vuonna 2015 yrityksen pääkonttori muutti Vaajakoskelta Jyväskylän Lutakkoon, Schaumanin linnaan. Schaumanin linna on vuonna 1924 arkkitehti Gunnar Wahlroosin suunnittelema kivitalo, jonka rakennutti itselleen edustuskodiksi yritysjohtaja Bruno Krook. Yrityksen muita toimipisteitä ovat Tana Tampereen toimipiste Technopolis Yliopistonrinteellä ja Tana R&D Center (tuotekehitys) Jyväskylässä. 

### Johtoryhmä

* Kalle Saarimaa, CEO
* Johanna Sajasalo, Vice President, Ihmiset & kulttuuri
* Jani Laurikainen, CFO
* Mari Horttonen, Director, Valmistus- ja toimitusketju
* Kari Rautakoski, Vice President, Tuotekehitys
* Olli Heinonen, Vice President, Myynti & markkinointi
* Teemu Lintula, Vice President, Palvelut

Tunnustukset
------------

Lokakuussa 2023 Tana Oyn tekemä yhteistyö Medita Communication Ltd. kanssa valittiin finalistiksi Marketing Finlandin Finnish Comms Awardseissa, kategoriana vastuullisuusviestinä. 

Elokuussa 2023 Tana Oy vastaanotti Kauppalehden myöntämät Kasvaja 2023 ja Kestomenestyjä 2023 -sertifikaatit vakiintuneesta toiminnasta, vakaasta kasvukehityksestä sekä hyvästä tuloksesta ja kannattavuudesta.

Tana Oy sijoittui Hallituspartnerit-verkoston Kultainen Nuija 2022 Top 3 -finalistien joukkoon. Kultainen nuija -palkinnolla palkitaan joka vuosi yksi suomalainen pk-yritys, joka on menestynyt avaamalla hallituksensa ovet riippumattomille jäsenille.

Suomen Yrittäjät ja vakuutusyhtiö Fennia jakoivat vuoden 2021 Valtakunnallisen yrittäjäpalkinnon Tana Oy:n hallituksen puheenjohtajalle Kari Kankaalle, Dermoshop Oy:lle, E. Hartikainen Oy:lle ja Heikkinen Yhtiöt Oy:lle. Palkinto on Suomen arvostetuin palkinto yrittäjien keskuudessa. 

Tana Oy vastaanotti Kauppalehden myöntämät Kasvaja 2020 ja Menestyjä 2020 -sertifikaatit vakiintuneesta toiminnasta, vakaasta kasvukehityksestä sekä hyvästä tuloksesta ja kannattavuudesta.

Keski-Suomen Vuoden yrittäjä 2020 -palkinto luovutettiin Tana Oy:n hallituksen puheenjohtajalle Kari Kankaalle.

Vuonna 2019 Suomalaisen Työn Liitto myönsi Tana Oy:n tuotteille Avainlippu-tunnuksen.

Tana Oy pääsi mukaan Business Finlandin Sampo-kampanjaan, ja sai Business Finlandilta 105.000 euroa avustusta uuden tuotekehityksen toimintamallin kehittämiseen. Sampo-kampanja haluaa kehittää valmistavan teollisuuden toimintaa edelleen. Kampanja on kohdistettu kaiken kokoisille valmistavan teollisuuden yrityksille.

Merkittävimmät asiakkaat Suomessa
---------------------------------

* Kunnalliset jätehuoltoyhtiöt, mm. Pirkanmaan Jätehuolto
* Lassila & Tikanoja
* Ekopartnerit Turku Oy
* BIMU Oy

Lähteet
-------

1. ↑  Koneet kiinteän jätteen käsittelyyn - TANA From Waste to Value® *Tana*. Viitattu 29.8.2022.
2. ↑  Salon Meripelastajat 50 vuotta
3. ↑  Lassila & Tikanoja Usein kysyttyä Uudenkaupungin materiaalikeskuksesta. Lassila & Tikanoja. Wrb Archive 11.4.2017. Viitattu 12.9.2022.
4. ↑  Yhteystiedot - TANA From Waste to Value® *Tana*. Viitattu 29.8.2022.
5. ↑  Finnish Comms Awardsien finalistit julki – katso kaikki ehdokkaat Viitattu 29.11.2023
6. ↑  Tana Oy:n hallitukseen tullaan mielenkiintoisen liiketoimintakonseptin ja toimialan vuoksi – Hallituspartnerit ry *hallituspartnerit.fi*. Viitattu 29.8.2022.
7. ↑  Tunnustus hyvästä hallitustyöstä – Hallituspartnerit ry *hallituspartnerit.fi*. Viitattu 29.8.2022.
8. ↑  Valtakunnalliset yrittäjäpalkinnot 2021 jaettiin Jyväskylässä *www.fennia.fi*. Viitattu 29.8.2022.
9. ↑  Tana Oy:lle Kauppalehden myöntämät "Kasvaja 2020" ja "Menestyjä 2020" -sertifikaatit *Tana*.  15.12.2020. Viitattu 29.8.2022.
10. ↑  Keski-Suomen maakunnallinen Vuoden yrittäjä 2020 Tana Oy / Kari Kangas *Yrittajat.fi*.  10.4.2021. Viitattu 29.8.2022.
11. ↑  Tana Oy:n jätteenkäsittelykoneille on myönnetty Avainlippu | ammattilehti.fi *www.ammattilehti.fi*. Viitattu 29.8.2022.
12. ↑  Jyväskyläläinen Tana Oy pääsi mukaan Business Finlandin Sampo-kampanjaan - ePressi *www.epressi.com*.  14.3.2019. Viitattu 29.8.2022.

Aiheesta muualla
----------------

* www.tana.fi | Tana Oy:n internetsivut | tana.fi | Viitattu 9.4.2021
* Kaatopaikkajyrä on vaikuttava hirviö | Taskinen, Kimmo | hs.fi Helsingin Sanomat | 27.3.2014 | Viitattu 10.4.2017 |
* | Tana Oy kokoaa työmaatiedot | uusiouutiset.fi |Uusiouutiset 16.6.2015 | Viitattu 10.4.2017
* Keski-Suomen maakunnan yhteistyöryhmän tiedotuslehti |  (Arkistoitu – Internet Archive) | "Tana jyräsi vanhat ajatukset" | keskisuomi.fi |Keski-Suomen maakunnan yhteistyöryhmän tiedotuslehti 2/2011 | Viitattu 10.4.2017
* Tana repii renkaat kiertotalouden raaka-aineeksi | Suomen Rengaskierrätys tiedotuslehti 1/2021 | Viitattu 8.4.2021
* Tana 50 vuotta | Konepörssi 31.3.2021 | Viitattu 8.4.2021